Ghid de utilizare VAIO Seria VPCEH3/VPCEJ3/VPCEK3/VPCEL3

Referinţă

# Note cu privire la utilizarea acumulatorului

Înainte de a utiliza acumulatorul, citiţi cu atenţie următoarele măsuri de precauţie pentru o utilizare corectă.

## Despre acumulator

- Acumulatorul furnizat este proiectat specific pentru computerul dumneavoastră VAIO.

- Pentru siguranţa dumneavoastră, utilizaţi doar acumulatorul furnizat sau un acumulator opţional specificat de către Sony.

- Din motive de siguranţă, este posibil ca încărcarea acumulatorului să fie suspendată la temperaturi mai ridicate sau mai scăzute.

- În timp ce computerul VAIO este conectat la o priză CA cu adaptorul CA, acesta foloseşte CA, chiar dacă acumulatorul este instalat.

- Acumulatorul furnizat nu este încărcat în întregime în momentul livrării.

- În timp ce acumulatorul este în uz sau în curs de încărcare, acumulatorul se încălzeşte. Acest lucru este normal şi nu trebuie să vă îngrijoreze.

- Nu utilizaţi computerul VAIO fără să instalaţi acumulatorul, deoarece poate cauza defectarea computerului.

## Despre descărcarea acumulatorului

După încărcare, acumulatorul se va descărca treptat în timp, chiar dacă nu este utilizat. Dacă nu este utilizat pentru o perioadă mai lungă de timp, este posibil ca puterea acumulatorului să se epuizeze. Se recomandă reîncărcarea acumulatorului înainte de utilizare.

## Despre durata de viaţă a acumulatorului

Durata de viaţă a acumulatorului variază în funcţie de utilizare şi setări.

## Despre deteriorarea şi înlocuirea acumulatorului

- Acumulatorul este un articol consumabil. Capacitatea acestuia descreşte treptat, prin cicluri repetate de reîncărcare şi descărcare. Drept urmare, durata de viaţă a acumulatorului se scurtează chiar dacă este încărcat complet şi, într-un final, acumulatorul va ajunge la sfârşitul duratei sale de viaţă. Dacă durata de viaţă a acumulatorului se scurtează, verificaţi starea acumulatorului şi înlocuiţi acumulatorul cu unul nou specificat de către Sony.

- Dacă acumulatorul se descarcă rapid după ce l-aţi încărcat complet sau dacă a ajuns la sfârşitul duratei de viaţă, înlocuiţi-l cu unul nou.

## La utilizarea modului de economisire a energiei

Dacă acumulatorul se descarcă în timp ce computerul se află în modul Repaus, toate datele nesalvate înainte de intrarea computerului VAIO în modul Repaus se vor pierde şi nu vor putea fi restaurate. Nu uitaţi să salvaţi toate datele înainte de a trece computerul în modul Repaus.
În modul Hibernare, toate datele şi starea (precum poziţia ferestrei, dimensiunea etc.) sunt salvate pe dispozitivul de stocare încorporat, astfel încât să nu se piardă datele dacă acumulatorul se descarcă. Dacă nu puteţi conecta computerul la o sursă de alimentare CA pentru o perioadă mai lungă de timp, treceţi computerul în modul Hibernare.

## Dacă acumulatorul se descărcă total

- Dacă acumulatorul se descarcă total în absenţa dumneavoastră, alimentarea va fi întreruptă iar toate datele cu care lucraţi se vor pierde. În timp ce computerul VAIO este alimentat de acumulator, salvaţi datele în mod frecvent şi treceţi manual computerul în modul Hibernare dacă este necesar.

Subiect asociat
Note cu privire la utilizarea surselor de alimentare