Ghid de utilizare VAIO Seria VPCEH3/VPCEJ3/VPCEK3/VPCEL3

Referinţă

# Discuri acceptate
<Modele prevăzute cu unitate de disc optică>

Următorul tabel listează tipurile de suporturi redabile/înregistrabile pe computerul VAIO.
Unitatea de disc optică variază în funcţie de modelul achiziţionat. Găsiţi unitatea dumneavoastră de disc optică în tabel.
RÎ: Care pot fi redate şi înregistrate
R: Care pot fi redate, însă nu pot fi înregistrate
-: Care nu pot fi nici redate, nici înregistrate

| Unitate DVD SuperMulti | Unitate Blu-ray Disc cu DVD SuperMulti | Unitate Blu-ray Disc ROM cu DVD SuperMulti
CD-ROM | R | R | R
CD-R/RW | RÎ *5 | RÎ *5 | RÎ *5
DVD-ROM | R | R | R
DVD-R/RW | RÎ | RÎ | RÎ
DVD+R/RW | RÎ | RÎ | RÎ
DVD+R DL (Strat dublu) | RÎ | RÎ | RÎ
DVD-R DL (Strat dublu) | RÎ | RÎ | RÎ
DVD-RAM *1*2 | RÎ | RÎ | RÎ
BD-ROM | - | R | R
BD-R/RE *3*6 | - | RÎ *4 | R

*1 Unitatea de disc optică nu acceptă cartuşul DVD-RAM. Folosiţi discuri fără cartuş sau discuri cu cartuş detaşabil.
*2 Nu este acceptată scrierea de date pe suporturile DVD-RAM cu o singură faţă (2,6 GO) compatibile cu DVD-RAM Versiunea 1.0.
Nu sunt acceptate suporturile DVD-RAM Versiunea 2.2/12X-SPEED DVD-RAM Revizuirea 5.0.
*3 Nu sunt acceptate suporturile BD-RE Disc Versiunea 1.0 şi nici suporturile Blu-ray Disc cu cartuş.
*4 Este acceptată scrierea de date pe suporturile BD-R Part1 Versiunea 1.1/1.2/1.3 (suporturi cu un singur strat cu capacitate de 25 GO, suporturi cu strat dublu cu capacitatea de 50 GO) şi pe suporturi BD-RE Part1 Versiunea 2.1 (suporturi cu un singur strat cu capacitate de 25 GO, suporturi cu strat dublu cu capacitatea de 50 GO).
*5 Scrierea de date pe suporturi CD-RW Ultra Speed nu este acceptată.
*6 Suporturile BDXL(TM) nu sunt acceptate.
Notă

- Este posibil ca unitatea dumneavoastră de disc optică să nu accepte scrierea sau redarea unor tipuri de suporturi

- Unitatea dumneavoastră de disc optică nu acceptă scrierea pe discuri de 8 cm.

- Unitatea dumneavoastră de disc optică acceptă doar discuri circulare. Nu folosiţi discuri care au alte forme (stea, inimă, card etc.) sau discuri deteriorate, deoarece acest lucru poate duce la defectarea computerului VAIO.

- Datele în format DVD-Video pot fi scrise pe suporturi DVD+R (cu unul sau cu două straturi), DVD+RW/DVD-R (cu unul sau cu două straturi) şi DVD-RW. Datele în format de înregistrare DVD-Video pot fi scrise pe suporturi DVD-R (cu unul sau cu două straturi), DVD-RW şi DVD-RAM. Suporturile inscripţionabile diferă în funcţie de software-ul de inscripţionare a discurilor pe care îl utilizaţi. Pentru mai multe informaţii, consultaţi fişierul de ajutor inclus în aplicaţia software.

- Se recomandă utilizarea de suporturi ce poartă marca Sony: DVD+R, DVD+RW, DVD-R, DVD-RW, CD-R, CD-RW, BD-R sau BD-RE.

- Nu puteţi scrie date pe suporturi DVD-RW (scriere 6x) dacă unitatea dumneavoastră de disc optică nu acceptă cel puţin scrierea 6x pentru suporturi DVD-RW.

- Nu puteţi scrie date pe suporturi DVD+RW (scriere 8x) dacă unitatea dumneavoastră de disc optică nu acceptă cel puţin scrierea 8x pentru suporturi DVD+RW.

- Computerul dumneavoastră VAIO este proiectat pentru a reda discuri ce respectă standardul Compact Disc (CD). Discurile duale şi unele discuri cu muzică ce sunt codate cu tehnologii de protejare a drepturilor de autor nu respectă standardul CD. Prin urmare, este posibil ca aceste discuri să nu fie compatibile cu acest computer.

- Atunci când cumpăraţi discuri deja înregistrate sau goale pentru a le utiliza cu computerul VAIO, citiţi mai întâi cu atenţie indicaţiile de pe ambalajul discului pentru a verifica compatibilitatea de redare şi de înregistrare cu unităţile de disc optice ale computerului dumneavoastră. Sony NU garantează compatibilitatea unităţilor de disc optice VAIO cu discuri care nu respectă standardul oficial „CD”, „DVD” sau „Blu-ray Disc”. UTILIZAREA DE DISCURI INCOMPATIBILE POATE DUCE LA DETERIORAREA IREVERSIBILĂ
  A COMPUTERULUI DUMNEAVOASTRĂ VAIO SAU POATE GENERA CONFLICTE ÎNTRE APLICAŢIILE SOFTWARE ŞI POATE CAUZA BLOCAREA SISTEMULUI.
  Pentru întrebări privitoare la formatele de disc, contactaţi editorul discului înregistrat sau producătorul discului înregistrabil.

- Computerul VAIO trebuie să fie conectat la Internet pentru a reda suporturi DVD-RW, DVD-RAM şi DVD-R (cu unul sau cu două straturi) care sunt conforme cu standardul de protejare a conţinutului pentru suporturi înregistrabile - Content Protection for Recordable Media (CPRM).

- Pentru a înregistra, edita sau reda conţinut protejat prin drepturi de autor, suporturile Blu-ray Disc implementează tehnologia Advanced Access Content System (AACS). Pentru a utiliza în mod continuu suporturi Blu-ray Disc, trebuie să actualizaţi cheia AACS.

- Puteţi actualiza cheia AACS prin intermediul Internetului. Urmaţi mesajul afişat de aplicaţia software de înregistrare, editare sau redare pe care o utilizaţi. Dacă nu actualizaţi cheia AACS, este posibil să nu mai puteţi înregistra, edita sau reda conţinut protejat prin drepturi de autor.
  Pentru a înregistra, edita sau reda conţinut neprotejat prin drepturi de autor, nu trebuie să actualizaţi cheia AACS. Puteţi actualiza cheia AACS pentru aplicaţia software de înregistrare sau redare Blu-ray Disc instalată pe computerul VAIO timp de cinci ani de la data achiziţiei. Ulterior, vă vom informa cu privire la actualizare pe site-ul Web de asistenţă.

- Sunt necesare setări cu privire la regiune pentru unele tipuri de conţinut al suporturilor DVD şi BD-ROM. Dacă setarea regiunii unităţii de disc optice şi codul regiunii discului nu coincid, redarea este imposibilă.

- În afara cazului în care monitorul extern respectă standardul High-bandwidth Digital Content Protection (HDCP), nu veţi putea reda şi nici vizualiza conţinutul suporturilor Blu-ray Disc protejate prin drepturi de autor prin intermediul conexiunilor digitale, precum o conexiune HDMI sau o conexiune DVI.

- Unele materiale conţinute pe suporturile Blu-ray Disc pot limita ieşirea video la o definiţie standard sau pot interzice ieşirea video analoagă.

Subiect asociat
Despre codurile de regiune<Modele prevăzute cu unitate de disc optică>