Ghid de utilizare VAIO Seria VPCEH3/VPCEJ3/VPCEK3/VPCEL3

Referinţă

# Note cu privire la utilizarea discurilor
<Modele prevăzute cu unitate de disc optică>

Respectaţi următoarele note atunci când utilizaţi discuri cu computerul VAIO.

## Note privind redarea discurilor

- În funcţie de mediul sistemului, este posibil să detectaţi întreruperi ale sunetului şi/sau cadre sărite în tipul redării de suporturi DVD/BD/AVCHD. În plus, este posibil ca unele discuri să nu poată fi redate pe computerul dumneavoastră VAIO.

- La redarea discurilor:

- Închideţi celelalte aplicaţii software video.

- Nu comutaţi ieşirea video între ecranul computerului şi un monitor extern.

- Computerul VAIO redă discuri cu ajutorul unui software de redare, ceea ce rezultă în încărcarea procesorului. Prin urmare, prin închiderea tuturor aplicaţiilor software aflate în execuţie, cu excepţia software-ului de redare, vă puteţi bucura de o redare mai uniformă.

## Note privind redarea discurilor înregistrate pe alte playere

- Este posibil ca unele playere CD să nu poată reda CD-uri audio create cu suporturi CD-R sau CD-RW.

- Este posibil ca unele playere DVD să nu poată reda DVD-uri create cu suporturi DVD+R DL, DVD-R DL, DVD+R, DVD+RW, DVD-R, DVD-RW sau DVD-RAM.

- Suporturile BD-R sau BD-RE create cu ajutorul computerului VAIO nu pot fi redate pe un dispozitiv de înregistrare Blu-ray Disc care acceptă doar BD-RE Ver.1.0. (modele prevăzute cu unitate Blu-ray Disc cu DVD SuperMulti)

## Sfaturi pentru scriere reuşită

- Nu conectaţi şi nu deconectaţi cabluri, precum cablul de alimentare sau adaptorul CA, în timp ce unitatea de disc optică scrie date pe un disc.

- Finalizarea procesului de scriere poate dura mai mult decât era prevăzut în mod teoretic, deoarece unele aplicaţii software scriu şi verifică datele în acelaşi timp.

- Sony nu îşi asumă nicio răspundere pentru nicio pierdere sau deteriorare rezultată din eşuarea procesului de scriere.