Ghid de utilizare VAIO Seria VPCEH3/VPCEJ3/VPCEK3/VPCEL3

Referinţă

# Curăţarea computerului VAIO/ecranului LCD

Înainte de a curăţa computerul VAIO, citiţi următoarele măsuri de precauţie pentru o procedură de curăţare corectă.

## Când curăţaţi computerul VAIO

- Opriţi computerul VAIO, deconectaţi adaptorul CA şi că scoateţi acumulatorul înainte de a curăţa computerul.

- Folosiţi o cârpă moale şi uscată pentru a şterge resturile şi praful de pe computerul VAIO.

- Folosiţi o cârpă moale şi uscată la curăţarea computerului VAIO. În cazul în care computerul VAIO este foarte murdar, aburiţi suprafaţa computerului, suflând, şi ştergeţi murdăria sau ştergeţi-l cu o cârpă uşor umedă şi apoi îndepărtaţi umezeala rămasă cu o cârpă uscată.

- Nu utilizaţi solvenţi precum benzină, acetonă, alcool, diluant sau soluţii de curăţat disponibile în comerţ, deoarece acestea pot cauza deteriorarea suprafeţei sau a învelişului protector al computerului VAIO.

- Utilizaţi un aparat de curăţare a prafului cu aer pentru echipamente de precizie pentru a elimina resturile şi praful de sub taste (capacele tastelor). Nu scoateţi niciun capac de tastă de pe tastatură.
  Nu utilizaţi un aspirator, deoarece poate conduce la o defecţiune.

## Când curăţaţi ecranul LCD

- Folosiţi o cârpă moale şi uscată la curăţarea computerului VAIO. În cazul în care ecranul LCD este foarte murdar, aburiţi suprafaţa ecranului LCD, suflând, şi ştergeţi murdăria sau ştergeţi-l cu o cârpă uşor umedă şi apoi îndepărtaţi umezeala rămasă cu o cârpă uscată.

- Nu utilizaţi solvenţi precum benzină, acetonă, alcool, diluant sau soluţii de curăţat disponibile în comerţ, deoarece acestea pot cauza deteriorarea ecranului LCD.